[{"text_idx": "#000001", "text": "Mewn prynhawn dramatig ar ddiwrnod olaf y tymor, lle roedd cyfle i Gei Connah neu\u2019r Seintiau Newydd ennill y gynghrair, llwyddodd ti\u0302m Andy Morrison i guro Pen-y-bont 0-2 ac ennill cynghrair y Cymru Premier am yr ail dymor yn olynol."}, {"text_idx": "#000002", "text": "Sgoriodd George Horan o fewn y pum munud cyntaf cyn i Aeron Edwards selio\u2019r fuddugoliaeth gyda pheniad wedi 75 munud o\u2019r chwarae."}, {"text_idx": "#000003", "text": "Fe enillodd Aeron Edwards ei 10fed Pencampwriaeth, y cyntaf yn hanes y gynghrair i ennill mwy na naw."}, {"text_idx": "#000004", "text": "Bydd ffocws y pencampwyr y nawr yn troi at Gynghrair y Pencampwyr dros yr haf, gyda\u2019r enwau yn cael eu tynnu allan o\u2019r het ar gyfer gemau rhagbrofol y gystadleuaeth ar yr 8fed o Fehefin."}]